b'\n_START_ARTICLE_\nUnibersidad ng Queensland\n_START_PARAGRAPH_\nAng Unibersidad ng Queensland (Ingles: University of Queensland;\xc2\xa0UQ) ay isang unibersidad para sa pananaliksik\xc2\xa0na matatagpuan sa kabisera ng estado ng\xc2\xa0Queensland, sa\xc2\xa0Brisbane, Australia. Bilang isa sa mga nangungunang unibersidad sa Australia,\xc2\xa0ang UQ ay patuloy na niraranggong una para sa pagnenegosyo, mining engineering\xc2\xa0at biyolohiya sa Oceania.\xc2\xa0Ang\xc2\xa0UQ din ay tumatanggap sa karamihan ng mga magagaling na estudyante mula sa estado. Ang pangunahing kampus\xc2\xa0ay sumasakop sa kalakhan ng\xc2\xa0suburb ng St Lucia, timog-kanluran ng Brisbane central business district. Ang ibang mga kampus at pasilidad ng UQ ay matatagpuan sa buong Queensland, ang pinakamalaki ay ang Gatton campus at ang Herston medical school. Ang mga panlabas na establisimiyento ng\xc2\xa0UQ ay kinabibilangan ng\xc2\xa0Brunei\xc2\xa0Clinical School\xc2\xa0at UQ-Ochsner Clinical School  sa estado ng\xc2\xa0Louisiana, Estados Unidos._NEWLINE_Itinatag noong 1909 sa pamamagitan ng parlyamento ng estado, ang UQ ay isa sa mga pinakamatandang uibersidad sa Australia na kolokyal na kinikilala bilang isang "sandstone university."_NEWLINE_Ang UQ ay isang tagapagtatag na miyembro ng online higher education consortium na\xc2\xa0edX, ng  Group of Eightc na samahan ng mga unibersidad sa intensibo sa pananaliksik, at ng pandaigdigang Universitas 21 network.'